smcproject/ml-wiki-sentences huggingface dataset:
സുഖ്‌ന തടാകത്തിന് സമീപമുള്ള ഈ ഗാർഡനിൽ പുനരുപയോഗിച്ച കുപ്പികൾ, ചില്ലുകൾ, വളകൾ, തറയോടുകൾ, കോപ്പകൾ, പാത്രങ്ങൾ എന്നിവയെല്ലാം ശിൽപ്പമോ ശിൽപ്പഭാഗങ്ങളോ ആയിമറിയിട്ടുണ്ട്.
തന്റെ ഒഴിവുസമയത്ത് നേക് ചന്ദ് പൊളിക്കുന്ന കെട്ടിടഭാഗങ്ങൾ ശേഖരിച്ചുവച്ചത് കൊണ്ട് തന്റെ സങ്കൽപ്പത്തിലുള്ള സുക്രാണി സാമ്രാജ്യം സുഖ്ന തടാകത്തിനു സമീപമുള്ള കാട്ടിലെ ചെരുവിൽ അദ്ദേഹം കെട്ടി ഉണ്ടാക്കുകയായിരുന്നു.
1902 -ൽ കാടിന്റെ പുറംപ്രദേശമായി പ്രഖ്യാപിച്ച ഈ ചെരുവിൽ യാതൊന്നും ഉണ്ടാക്കാൻ ആവില്ലായിരുന്നു.
അവിടെ ചന്ദ് ചെയ്തത് നിയമവിരുദ്ധമായ ഒരു പ്രവൃത്തിയായിരുന്നു.
പക്ഷേ 18 വർഷത്തോളം അധികാരികൾ കാണാതെ അത് ഒളിപ്പിച്ചുവയ്ക്കാൻ ചാന്ദിനു കഴിഞ്ഞു.
1975 -ൽ അധികൃതർ ഇതു കണ്ടുപിടിക്കുമ്പോഴേക്കും 12 ഏക്കർ വിസ്താരമുള്ള ,കോപ്പകൊണ്ടുമൂടിയ മൃഗങ്ങളുടെയും നർത്തകരുടെയും ജന്തുക്കളുടെയും കോൺക്രീറ്റ് ശിൽപ്പങ്ങൾ കൊണ്ട് അവിടം നിറഞ്ഞിരുന്നു.
അതു നശിപ്പിക്കപ്പെടാനുള്ള സാധ്യത നിലനിൽക്കുമ്പോഴേക്കും പൊതുജനശ്രദ്ധ അതിലേക്കു തിരിഞ്ഞിരുന്നു.
ഒരു പൊതുസ്ഥലം എന്ന രീതിയിൽ 1976 -ൽ ആ പാർക്ക് ഉദ്ഘാടനം ചെയ്തു.
റോക്ക് ഗാർഡന്റെ സബ് ഡിവിഷണൽ എഞ്ചിനീയർ എന്ന സ്ഥാനം നൽകി ചന്ദിന് ശമ്പളവും നൽകാൻ തീരുമാനമായി.
മുഴുവൻ സമയവും അതിൽ ശ്രദ്ധചെലുത്താൻ 50 തൊഴിലാളികളെയും ഏർപ്പാടാക്കി.
1983 -ൽ ഇതൊരു ഇന്ത്യൻ സ്റ്റാമ്പിലും പ്രത്യക്ഷപ്പെട്ടു.
നഗരത്തിൽ പലയിടത്റ്റും കോൺക്രീറ്റ്, പൊട്ടിയ കോപ്പകൾ എന്നിവശേഖരിക്കാൻ എർപ്പാട് ഉണ്ടാക്കുകയും ഉദ്യാനവികസനം സർക്കാർ സഹായത്തോടെ തുടരുകയും ചെയ്തു.
1996 -ൽ ഒരു പ്രസംഗത്തിനായി ചന്ദ് ഇന്ത്യയിൽ നിന്നും പുറത്തുപോയപ്പോൾ നഗരസഭ ഉദ്യാനത്തിനുള്ള സാമ്പത്തികസഹായം പിൻവലിക്കുകയും ഒരുകൂട്ടം ആളുകൾ ഉദ്യാനം ആക്രമിക്കുകയും ചെയ്തു.
റോക്ക് ഗാർഡൻ സൊസൈറ്റി എന്ന സംഘടന ഭരണവും ഉദ്യാനപരിപാലനവും ഏറ്റെടുക്കുകയും അതിനെ സംരക്ഷിക്കാൻ വേണ്ട കാര്യങ്ങൾ ചെയ്യുകയും ചെയ്തു.
ദിനേന 5000 -ത്തിലധികം ആൾക്കാർ ഈ ഉദ്യാനം സന്ദർശിക്കാൻ എത്തുന്നുണ്ട്.
തുടങ്ങിയതിനുശേഷം ഒരു കോടിയിലേറെപ്പേർ ഈ ഉദ്യാനം കണ്ടുകഴിഞ്ഞു.
2016 -ൽ
2016 ജനുവരി 24 -ന് പ്രധാനമന്ത്രിയുടെ സന്ദർശനസമയത്ത് നിയമാനുസൃതമായ പ്രവേശനപാസ് ഉണ്ടായിരുന്നിട്ടും നേക് ചന്ദിന്റെ പുത്രനെ സുരക്ഷാ ഉദ്യോഗസ്ഥർ പുറത്താക്കിയത് വിവാദമായി.
ഗാലറി പ്രവേശനകവാടം സമർപ്പണദിനസ്മാരകം 1988 ജൂലൈ 7.
ചണ്ഡീഗഢ് റോക്ക് ഗാർഡൻ.
ചണ്ഡീഗഢ് റോക്ക് ഗാർഡൻ, നൃത്തം വയ്ക്കുന്ന സ്ത്രീകൾ അലങ്കരിച്ച ഭിത്തി അധികവായനയ്ക്ക് Nek Chand's outsider art: the rock garden of Chandigarh , by Lucienne Peiry, John Maizels, Philippe Lespinasse, Nek Chand.
Published by Flammarion, 2006.
ISBN 2-08-030518-2 .
The Collection, the Ruin and the Theatre: Architecture, sculpture and landscape in Nek Chand's Rock Garden , by Soumyen Bandyopadhyay and Iain Jackson.
Liverpool University Press, 2007.
ISBN 1-84631-120-9 .
ഇതും കാണുക Rock Garden, Darjeeling Japanese rock garden അവലംബം പുറത്തേക്കുള്ള കണ്ണികൾ Rock Garden, Chandigarh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Nekchand Foundation website Archived 2011-06-15 at the Wayback Machine .
30°45′07″N 76°48′25″E ﻿ / ﻿ 30.752°N 76.807°E ﻿ / 30.752; 76.807
രാച്ചബുരി പ്രവിശ്യ ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
രാച്ചബുരി പ്രവിശ്യ പടിഞ്ഞാറൻ തായ്‌ലൻറിൽ സ്ഥിതി ചെയ്യുന്ന തായ്‌ലൻഡിലെ എഴുപത്തിയാറ് പ്രവിശ്യകളിൽ ഒന്നാണ് (ചാങ്വാട്ട്).
അയൽ പ്രവിശ്യകൾ (വടക്ക് നിന്ന് ഘടികാരദിശയിൽ) കാഞ്ചനബുരി , നഖോൺ പാത്തോം , സമുത് സഖോൺ , സമുത് സോങ്ഖ്റാം , ഫെച്ചാബുരി എന്നിവയാണ്.
പടിഞ്ഞാറ് വശത്ത് ഇത് മ്യാൻമറിലെ തനിന്തരി മേഖലയുമായി അതിർത്തി പങ്കിടുന്നു.
ബാങ്കോക്കിന് 80 കിലോമീറ്റർ (50 മൈൽ) പടിഞ്ഞാറായി സ്ഥിതിചെയ്യുന്ന രാച്ചബുരി പ്രവിശ്യയുടെ പടിഞ്ഞാറ് വശത്തെ ടെനാസെരിം കുന്നുകൾ മ്യാൻമറുമായുള്ള പ്രകൃതിദത്തമായ അതിർത്തിയാണ്.
മായെ ക്ലോംഗ് നദി രാച്ചബുരി നഗര മധ്യത്തിലൂടെ കടന്നുപോകുന്നു.
ഏകദേശം 5,196 ചതുരശ്ര കിലോമീറ്റർ (2,006 ചതുരശ്ര മൈൽ) വിസ്തൃതിയുള്ള ഒരു ഇടത്തരം പ്രവിശ്യയാണ് റാച്ചബുരി പ്രവിശ്യ.
പ്രവിശ്യയുടെ കിഴക്കൻ ഭാഗത്തെ മായെ ക്ലോങ് നദിയുടെ നിരപ്പുള്ള തടങ്ങൾ നിരവധി കനാലുകളാൽ ചുറ്റപ്പെട്ടിരിക്കുന്നു.
ഈ പ്രദേശത്തെ ഏറ്റവും പ്രശസ്തമായ വിനോദസഞ്ചാര കേന്ദ്രം ഡാംനോയെൻ സദുവാക്ക് ഫ്ലോട്ടിംഗ് മാർക്കറ്റാണ്.
പ്രവിശ്യയുടെ പടിഞ്ഞാറ് ഭാഗം ടെനാസെരിം കുന്നുകൾ ഉൾപ്പെട്ട കൂടുതൽ പർവത പ്രകൃതിയുള്ള പ്രദേശങ്ങളാണ്.
പർവതങ്ങൾ കൂടുതലും ചുണ്ണാമ്പുകല്ല് കൊണ്ടാണ് നിർമ്മിച്ചിരിക്കുന്നതിനാൽ സ്റ്റാലാക്റ്റൈറ്റ് ഘടനകളുള്ള അടങ്ങിയ നിരവധി ഗുഹകൾ ഇവിടെ കാണാവുന്നതാണ്.
ചില ഗുഹകളിൽ വവ്വാലുകളുടെ വലിയ കോളനികൾ അധിവസിക്കുന്ന ചില ഗുഹകളിൽനിന്ന് വൈകുന്നേരങ്ങളിൽ അവ ഭക്ഷണം കഴിക്കാൻ കൂട്ടമായി പറന്നിറങ്ങുന്നത് ആകർഷകമായ ഒരു കാഴ്ചയാണ്.
ഖാവോ ബിൻ പോലുള്ള മറ്റ് ഗുഹകൾ സന്ദർശകർക്ക് എത്താവുന്നതാണ്.
ദ്വാരാവതി കാലഘട്ടത്തിൽ മോൺ രാജ്യത്തെ ഒരു പ്രധാന നഗരമായിരുന്ന സമയത്താണ് റാച്ചബുരി നഗരത്തിൻ്റെ ചരിത്രം ആരംഭിക്കുന്നത്.
ഖു ബുവ നഗരത്തിൻ്റെ സമീപത്ത് ഇതിൻറെ അവശിഷ്ടങ്ങൾ മാത്രം ഇന്ന് അവശേഷിക്കുന്നു.
ഐതിഹ്യമനുസരിച്ച്, ദ്വാരവതിക്ക് മുമ്പുള്ള ഐതിഹ്യത്തിലെ സുവന്നഭൂമി രാജ്യത്തിൻറ കാലത്തുള്ളതാണ്.
"റാച്ചബുരി" എന്നാൽ 'രാജാവിൻ്റെ നാട്' എന്നാണ് അർത്ഥമാക്കുന്നത്.
പുരാതന കാലം മുതലുള്ള രാച്ചബുരി ദ്വാരാവതി കാലഘട്ടത്തിലും ഒരു സുപ്രധാന നഗരമായിരുന്നു.
മായെ ക്ലോംഗ് നദിയുടെ തീരത്ത് സ്ഥിതിചെയ്തിരുന്ന രാച്ചബുരി നഗരം സുവർണഭൂമി രാജ്യത്തിലെയും ഒരു പട്ടണമായിരുന്നു.
പുരാവസ്തു സൈറ്റുകളുടെയും നിരവധി പുരാവസ്തുക്കളുടെയും തെളിവുകളിൽ നിന്ന്, മധ്യ ശിലായുഗം മുതൽ ആളുകൾ ഈ പ്രദേശത്ത് സ്ഥിരതാമസമാക്കിയിട്ടുണ്ടെന്ന് വിശ്വസിക്കപ്പെടുന്നു, അതുപോലെ തന്നെ ദ്വാരാവതി കാലഘട്ടത്തിലെ ഒരു പുരാതന നഗരം മുവാങ് റാച്ചബുരി ജില്ലയിൽ കണ്ടെത്തിയിരുന്നു.
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ Wikimedia Commons has media related to Ratchaburi Province .
യാത്ര (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Yathra
1985-ൽ പുറത്തിറങ്ങിയ ഒരു മലയാളചലച്ചിത്രമാണ്‌ യാത്ര .
ബാലു മഹേന്ദ്ര സം‌വിധാനവും തിരക്കഥയും നിർവഹിച്ച ഈ ചിത്രത്തിനു കഥയും സംഭാഷണവും എഴുതിയത് ജോൺ പോൾ ആണ്.
മമ്മൂട്ടി , ശോഭന എന്നിവർ പ്രധാനവേഷങ്ങളിൽ അഭിനയിച്ചു.
അടിയന്തരാവസ്ഥക്കാലത്തു പൊലീസും ജയിൽ അധികൃതരും നടത്തിയ മനുഷ്യാവകാശ ലംഘനങ്ങളുടെ പശ്ചാത്തലത്തിലുള്ള കൽപ്പിത കഥയാണിത്.
കുറ്റവാളിയായ ഉണ്ണികൃഷ്ണൻ ( മമ്മൂട്ടി ) ജയിൽ മുക്തനായി പോകും‌വഴി സ്കൂൾ ബസ്സിലെ തന്റെ സഹയാത്രികരോടായി പറയുന്ന സംഭവങ്ങളിലൂടെയാണ്‌ കഥയുടെ ചുരുളഴിയുന്നത്.
ഈ ചലച്ചിത്രത്തിലൂടെ, സം‌വിധായകനായ ബാലുമഹേന്ദ്ര മലയാളചലച്ചിത്രത്തിന്‌ കഥപറച്ചിലിന്റെ ഒരു പുത്തൻ വഴി തുറന്നുകാട്ടി.
ജപ്പാനീസ് ക്ലാസിക് ചിത്രമായ ദി യെല്ലോ ഹാൻകർചീഫ് എന്ന ചലച്ചിത്രത്തിൽ നിന്ന് കടംകൊണ്ടതാണ് യാത്രയുടെ കഥ.
അനാഥനും വനം ഉദ്യോഗസ്ഥനുമായ ഉണ്ണികൃഷ്ണൻ തന്റെ ജോലിസ്ഥലത്തിനടുത്ത് താമസിക്കുന്ന തുളസി ( ശോഭന ) എന്ന പെൺകുട്ടിയുമായി പ്രണയത്തിലാവുന്നു.
വിവാഹിതരാവാൻ തീരുമാനിച്ച അവർ ഏറ്റവും അടുത്ത സുഹൃത്തുക്കളെ വിവാഹകാര്യം അറിയിക്കാനായി യാത്ര തിരിക്കുന്നുണ്ട്.
യാത്ര കഴിഞ്ഞു മടങ്ങുന്ന ഉണ്ണികൃഷ്ണനെ പോലീസ് അറസ്റ്റ് ചെയ്യുന്നു.
ഉണ്ണികൃഷ്ണന് പോലീസ് അന്വേഷിക്കുന്ന കുറ്റവാളിയുമായി കാഴ്ചയിൽ സാമ്യതതോന്നിയതിനാൽ ഇതു തന്നെയാണ്‌ കുറ്റവാളി എന്ന സംശയത്തിൽ പോലീസ് അദ്ദേഹത്തെ അറസ്റ്റു ചെയ്തതാണ്‌.
ഈ സമയത്ത് യാദൃച്ഛികമായി ഒരു പോലീസുകാരൻ ഉണ്ണികൃഷ്ണന്റെ കൈയ്യാൽ കൊല്ലപ്പെടാനിടവരികയും ജീവപര്യന്തം ശിക്ഷക്ക് വിധിക്കപ്പെടുകയും ചെയ്യുന്നു.
ജയിലിലെ ആദ്യകാലങ്ങളിൽ ഉണ്ണികൃഷ്ണൻ തുളസിക്കെഴുതുന്ന ഒരു കത്തിൽ തന്നെ മറന്നുകൊള്ളാൻ പറയുന്നുണ്ട്.
ജയിൽ ശിക്ഷ അവസാനിക്കാറായ സമയത്ത് ഉണ്ണികൃഷ്ണൻ തുളസിക്കെഴുതിയ മറ്റൊരു കത്തിൽ തുളസി ജീവിച്ചിരിപ്പുണ്ടെങ്കിൽ തനിക്ക് വേണ്ടി ദീപം തെളിക്കാൻ ആവശ്യപ്പെടുന്നു.
നീണ്ട ജയിൽവാസത്തിനൊടുവിൽ മോചിതനായ ഉണ്ണികൃഷ്ണൻ തന്റെ തുളസിയെ കാണാൻ വേണ്ടി പോകുവുകയാണ്‌.
അവൾ ഇപ്പോഴും അദ്ദേഹത്തെ കാത്തിരിപ്പുണ്ടോ?
ഉണ്ണികൃഷ്ണന്റെ സഹയാത്രികരുടെ കൂടി ചോദ്യമാണിത്.
അഭിനേതാക്കൾ മമ്മൂട്ടി അടൂർ ഭാസി ശോഭന തിലകൻ നഹാസ് കെ. പി. എ. സി. സണ്ണി കുഞ്ചൻ അസീസ് ആലുംമൂടൻ ടി.ആർ. ഓമന അഞ്ജു മനോഹർ പി.ആർ. മേനോൻ ബേബി പ്രീതി കെ.ആർ. സാവിത്രി ശ്രീരേഖ മാസ്റ്റർ വിമല പുരസ്കാരങ്ങൾ
ഈ ചിത്രത്തിലെ അഭിനയത്തിന്‌ 1985 ലെ കേരളസംസ്ഥാന ചലച്ചിത്ര അവാർഡിന്റെ പ്രത്യേക ജൂറി അവാർഡും ഫിലിം ഫെയറിന്റെ മികച്ച നടനുള്ള അവാർഡും മമ്മൂട്ടിയെ തേടിയെത്തി.
അവലംബം പുറത്തേക്കുള്ള കണ്ണികൾ യാത്ര ഇന്റർനെറ്റ് മൂവി ഡാറ്റാബേസിൽ യാത്ര – മലയാളസംഗീതം.
തിരുനക്കര തിരുണക്കര ശിവക്ഷേത്രം
9°35′26″N 76°31′11″E ﻿ / ﻿ 9.590616°N 76.51970°E ﻿ / 9.590616; 76.51970
കോട്ടയം പട്ടണത്തിന്റെ ഹൃദയഭാഗത്തുള്ള പ്രദേശമാണ് തിരുനക്കര.
തിരുനക്കര മഹാദേവക്ഷേത്രം ക്ഷേത്രം ഇവിടെയാണ് സ്ഥിതി ചെയ്യുന്നത്.
ക്ഷേത്രത്തിലെ മുഖ്യ പ്രതിഷ്ഠ പരമശിവൻ ആണ്.
മധ്യകേരളത്തിലെ പ്രശസ്തമായ ശിവക്ഷേത്രമാണിത്.
ക്ഷേത്രം സ്ഥിതി ചെയ്യുന്ന സ്ഥലം ഒരുകാലത്ത് നക്കരക്കുന്ന് എന്നാണ് അറിയപ്പെട്ടിരുന്നത്.
അഞ്ചു നൂറ്റാണ്ടുകൾക്കു മുമ്പ് തെക്കുംകൂർ രാജാവാണ് ഈ ക്ഷേത്രം പണി കഴിപ്പിച്ചതെന്ന് വിശ്വസിക്കപ്പെടുന്നു.
കോട്ടയത്തെ ഒട്ടുമിക്ക സാംസ്‌കാരിക കൂട്ടായ്മകൾക്കും സാക്ഷ്യം വഹിച്ചിട്ടുള്ള തിരുനക്കര മൈതാനം ഇവിടെയാണ് സ്ഥിതി ചെയ്യുന്നത്.
ഇന്ത്യയിലെ കേരളത്തിലെ കോട്ടയം പട്ടണത്തിന്റെ പേരാണ് തിരുനക്കര .
പ്രാദേശിക ഭാഷയായ മലയാളത്തിൽ "നക്കര കുന്നു" എന്നറിയപ്പെടുന്ന ഒരു കുന്നാണ് ഇവിടം.
കുന്നിൻ മുകളിൽ ഒരു ഹിന്ദു- ടെമ്പിൾ ഉണ്ട്, ഇത് ഹിന്ദുക്കൾ ഒരു പുണ്യ കുന്നായി കണക്കാക്കപ്പെടുന്നു, അതിനാൽ "തിരു" + "നക്കറ" എന്നതിന്റെ അർത്ഥം "പവിത്രമായ നക്കര മല" എന്നാണ്.
ക്ഷേത്രത്തിലെ വാർഷിക പത്തുദിവസത്തെ ഉത്സവം ആറാട്ടു ചടങ്ങിനോടനുബന്ധിച്ച് സമാപിക്കും.
സാധാരണയായി ഒമ്പത് ആനകൾ പങ്കെടുക്കുന്ന ചടങ്ങാണ്.
ഇതോട് ചേർന്ന് തിരുനക്കര ശ്രീകൃഷ്ണസ്വാമി ക്ഷേത്രവും കാണാം.
അഷ്ടകലാശം
കഥകളിയിലെ മറ്റു കലാശങ്ങളിൽ നിന്ന് ഭിന്നവും മനോഹരവുമായ ഒരു നൃത്തവിശേഷമാണ് അഷ്ടകലാശം .
കാലകേയവധത്തിൽ അർജ്ജുനനും കല്യാണസൗഗന്ധികത്തിൽ ഹനുമാനും സുഭദ്രാഹരണത്തിൽ കൃഷ്ണനും ബലരാമനും ചേർന്നും ഒക്കെ ഈ നൃത്തവിശേഷം പതിവുണ്ട്.
പ്രധാനമായും തീവ്രവികാരത്തെ സൂചിപ്പിക്കുന്ന സന്ദർഭങ്ങളിൽ ആണ് ഇത് പതിവുള്ളത്.
യശശ്ശരീരനായ കീഴ്പ്പടം കുമാരൻനായർ ലവണാസുരവധത്തിൽ ഹനൂമാനും ലവകുശന്മാരും ഒപ്പം അഷ്ടകലാശം എടുക്കാറുണ്ട്.
അടുത്തകാലത്ത് ബാലിവിജയത്തിലെ ബാലിയും ഇത് ചവിട്ടുന്നുണ്ട്.
കലാശങ്ങൾ ക്രമേണ വേഗത്തിലാകുന്നതും മേളത്തിനനുസരിച്ച് നടൻ നൃത്തം ചവിട്ടുന്നതും കാണാൻ രസമാണ്.
നിവാതകവചകാലകേയവധം അഷ്ഠ കലാശത്തിന് പ്രാധാന്യമുള്ള ആട്ടക്കഥയാണ്.
സ്രോതസ്സുകൾ http://www.kathakali.info/ml/article/The_Keezhpadam_Way_Of_Ashtakalasham_Teaching_And_Enacting Archived 2013-12-19 at the Wayback Machine .
http://www.kathakali.info/ml/article/Keezhpadam_Ashta_Kalasham_An_Analysis Archived 2013-12-19 at the Wayback Machine .
പുറം കണ്ണികൾ https://www.youtube.com/watch?v=f8tNzvgu0HI കലാമണ്ഡലസമ്പ്രദായമുള്ള അഷ്ടകലാശം വീഡിയോ .
കഥ: സുഭദ്രാഹരണം.
ബലഭദ്രരും ശ്രീകൃഷ്ണനും
ബാലു മഹേന്ദ്ര ഇംഗ്ലീഷ് വിലാസം https://ml.wikipedia.org/wiki/Balu_Mahendra
ഇന്ത്യയിലെ ചലചിത്ര സം‌വിധായകനും തിരക്കഥാകൃത്തും ചായാഗ്രാഹകനുമായിരുന്നു ബാലുമഹേന്ദ്ര എന്ന ബെഞ്ചമിൻ ബാലു മഹേന്ദ്ര .
1939 മെയ് 20-ന്‌ ശ്രീലങ്കയിലെ ബത്തിക്കൊലാവയിലാണ് അദ്ദേഹത്തിന്റെ  ജനനം .
1980 കളുടെ മധ്യത്തിൽ മലയാളത്തിലിറങ്ങിയ യാത്ര എന്ന ജനപ്രിയ ചിത്രം ബാലുമഹേന്ദ്രയുടെ സം‌വിധാനത്തിലുള്ളതായിരുന്നു.
തമിഴ് ചലചിത്രത്തിന്‌ പുതിയ മുഖം നൽകിയ മഹേന്ദ്ര ഒരു ചലചിത്ര ഛായാഗ്രാഹകനായിട്ടാണ്‌ ഈ രംഗത്തേക്ക് കാലെടുത്ത് വെക്കുന്നത്.
ഹൃദയാഘാതത്തെ തുടർന്ന് 2014 ഫെബ്രുവരി 13ന്  അന്തരിച്ചു.
അഖിലയും അന്തരിച്ച പ്രശസ്ത മലയാളം-തമിഴ് ചലച്ചിത്ര അഭിനേത്രി ശോഭയും ഭാര്യമാരാണ്.
ലണ്ടൻ സർ‌വ്വകലാശാലയിൽ നിന്ന് ഭൗതികശാസ്ത്രത്തിൽ ബിരുദം നേടിയ അദ്ദേഹം പൂനെ ഫിലിം ഇൻസ്റ്റിറ്റ്യൂട്ടിൽ നിന്ന് സ്വർണമെഡലോടെ സിനിമാട്ടോഗ്രാഫിയിൽ ബിരുദം കരസ്ഥമാക്കി .
1974 ലെ മലയാളചിത്രമായ നെല്ലിന്റെ ചായാഗ്രാഹകനായിട്ടാണ്‌ മഹേന്ദ്ര തന്റെ ചലചിത്ര ജീവിതമാരംഭിക്കുന്നത്.
ഏറ്റവും നല്ല ചായാഗ്രാഹകനുള്ള ഇന്ത്യാ സർക്കാറിന്റെ ആ വർഷത്തെ ബഹുമതി ബാലുമഹേന്ദ്ര നെല്ലിലൂടെ നേടി.
പിന്നീട് ഏകദേശം പത്തോളം ചിത്രങ്ങളിലൂടെ നല്ല ചായാഗ്രാഹകനുള്ള പുരസ്കാരം അദ്ദേഹത്തെ തേടിയെത്തുകയുണ്ടായി.
ചട്ടക്കാരി , പണിമുടക്ക് , ശങ്കരാഭരണം , ഉൾക്കടൽ‍ , രാഗം, ജീവിക്കാൻ മറന്നുപോയ സ്ത്രീ എന്നീ മലയാളചിത്രങ്ങൾക്കും കാമറ ചലിപ്പിച്ച അദ്ദേഹം
തെന്നിന്ത്യയിലെ സിനിമാട്ടോഗ്രഫിയിൽ പുത്തൻ രീതിക്ക് മഹേന്ദ്ര തുടക്കമിട്ടു.
ഇംഗ്ലീഷ് ചലചിത്ര സം‌വിധായകനായ ഡേവിഡ് ലീനിന്റെ 'ദ ബ്രിഡ്ജ് ഓൺ ദ റിവർ വ്വ്വായ്' എന്ന ചിത്രത്തിന്റെ ഷൂട്ടിംഗ് നേരിൽ കാണാനിടയായതാണ്‌ ഒരു ചലചിത്രകാരനാവാൻ തന്നെ പ്രചോദിപ്പിച്ചത് എന്ന് ബാലുമഹേന്ദ്ര പറയുന്നു.
സം‌വിധായകൻ
മഹേന്ദ്രയുടെ ആദ്യ ചിത്രം കന്നടയിലാണിറങ്ങിയത്. 'കോകില' എന്ന ആ ചിത്രത്തിന്‌ ദേശീയ ചലചിത്ര പുരസ്കാരം ലഭിച്ചു.
വിഷ്വൽസിലൂടെ കഥപറയാൻ കഴിവുള്ള അപൂർ‌വ്വം തമിഴ് ചലചിത്ര പ്രതിഭകളിലൊരാളാണ്‌ ബാലുമഹേന്ദ്ര.
മലയാളത്തിലെ സം‌വിധായകരായ കെ.എസ്‌.
സേതുമാധവൻ , പി.എൻ. മേനോൻ എന്നിവരുമായി അദ്ദേഹം ഒരുമിച്ച് പ്രവർത്തിച്ചിട്ടുണ്ട്.
തന്റെ തന്നെ മൂന്റാം പിറൈ എന്ന തമിഴ് ചിത്രത്തിന്റെ റീമേക്കായ സദ്‌മ ബാലുവിന്റെ ഏറ്റവും നല്ല ചിത്രങ്ങളിലൊന്നായി പരിഗണിക്കപ്പെടുന്നു.
ഒരു സിനിമാട്ടൊഗ്രഫർ എന്ന തന്റെ പരിചയമാണ്‌ വിഷ്വൽസിനെ ഉപയോഗിച്ച് കഥ പറയാനും അത് മനോഹരമായി മുന്നോട്ട് കൊണ്ടുപോകാനുമുള്ള സിദ്ധി മഹേന്ദ്രക്ക് നൽകിയത്.
പലപ്പോഴും തിരക്കഥയും ചായാഗ്രഹണവും ചിത്രസം‌യോജനവും അദ്ദേഹം തന്നെ നിർ‌വ്വഹിച്ച് ചിത്രത്തിന്റെ സൃഷ്ടിപരമായ സാക്ഷാത്കാരത്തിൽ തന്റെ ശക്തമായ നിയന്ത്രണമേർപ്പെടുത്തുന്നു.
സാമൂഹിക പ്രശ്നങ്ങളായ അഴിമതി , ചുവപ്പുനാട എന്നിങ്ങനെയുള്ള വിഷയങ്ങളും അദ്ദേഹം തന്റെ ചിത്രത്തിൽ കൈകാര്യം ചെയ്തിട്ടുണ്ട്. 'വീട്'(തമിഴ്) പോലുള്ള ചിത്രങ്ങളിൽ സ്ത്രീ ശക്തിയെ അനാവരണം ചെയ്യുന്നതും കാണാം.
കഥാപാത്രമായി മഹേന്ദ്ര
ചലച്ചിത്രനടിയായിരുന്ന ശോഭയുമായുള്ള ബാലുമഹേന്ദ്രയുടെ ബന്ധത്തെ കഥയാക്കി കെ.ജി. ജോർജ്ജ് സംവിധാനം ചെയ്ത ചിത്രമാണ് ലേഖയുടെ മരണം:ഒരു ഫ്ലാഷ്ബാക്ക് .
എന്നാൽ ചിത്രത്തിൽ ശോഭയുടെ കൊലപാതകി ബാലുമഹേന്ദ്രയാണ് എന്ന നിലയിലാണ് ചിത്രീകരിച്ചിട്ടുള്ളത്.
ഇതു വസ്തുതാപരമല്ല എന്ന് ബാലുമഹേന്ദ്ര പറയുന്നു.
പ്രധാന ചില ചിത്രങ്ങൾ വർഷം പേര് കുറിപ്പ് 2008 അനൽ കത്രു 1996 ഔർ ഏക് പ്രേം കഹാനി ഹിന്ദി ചിത്രം 1989 സന്ധ്യാരാഗം മലയാളചിത്രം 1988 വീടു 1985 യാത്ര മലയാളചിത്രം 1983 സദ്‌മ ഹിന്ദി ചിത്രം 1983 മൂന്ന്രാം പിറൈ തമിഴ് ചിത്രം 1982 ഓളങ്ങൾ മലയാളചിത്രം 1980 മഞ്ഞ് മൂടൽമഞ്ഞ് മലയാളം 1977 കോകില കന്നഡ ചിത്രം ഊമക്കുയിൽ മലയാളചിത്രം അവലംബം Balu Mahendra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒതുക്കുങ്ങൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Othukkungal_Gramapanchayat
മലപ്പുറം ജില്ലയിലെ തിരൂരങ്ങാടി താലൂക്കിൽ, വേങ്ങര ബ്ലോക്കിലാണ് ഒതുക്കുങ്ങൽ ഗ്രാമപഞ്ചായത്ത് സ്ഥിതി ചെയ്യുന്നത്.
ഒതുക്കുങ്ങൽ വില്ലേജുപരിധിയിൽ ഉൾപ്പെടുന്ന ഒതുക്കുങ്ങൽ ഗ്രാമപഞ്ചായത്തിനു 17.28 ചതുരശ്ര കിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ പടിഞ്ഞാറ് ഭാഗത്ത് കോട്ടക്കൽ, പറപ്പൂർ, ഊരകം എന്നീ പഞ്ചായത്തുകളും, കിഴക്ക് പൊൻമള പഞ്ചായത്തും, മലപ്പുറം മുനിസിപ്പാലിറ്റിയും, തെക്ക് കോട്ടക്കൽ, പൊൻമള പഞ്ചായത്തുകളും, വടക്ക് ഊരകം പഞ്ചായത്തും, മലപ്പുറം മുനിസിപ്പാലിറ്റിയും ആകുന്നു.
സ്വാതന്ത്ര്യത്തിനു മുമ്പ്,ബ്രിട്ടീഷ് രാജാവിന്റെ നേരിട്ടുള്ള ഭരണത്തിനു വിധേയമായിരുന്ന ഏറനാട്ടിലെ രണ്ട് അംശങ്ങളാണ് ഇന്നത്തെ ഒതുക്കുങ്ങൽ ഗ്രാമപഞ്ചായത്ത് ഉൾപ്പെടുന്ന മറ്റത്തൂരും, പുത്തൂരും.
1955-ൽ വൊട്ടെടുപ്പ് നടത്തുകയും തെരഞ്ഞെടുക്കപ്പെട്ട പഞ്ചായത്ത് ബോർഡ് 1955 ഡിസംബർ 8-ാം തിയതി അധികാരമേൽക്കുകയും ചെയ്തു.
കടമ്പോട്ട് ചേക്കുട്ടി സാഹിബായിരുന്നു പ്രസിഡന്റ്.
1961-ലാണ് പഞ്ചായത്ത് ഡിലിമിറ്റേഷൻ ഉത്തരവു പ്രകാരം മറ്റത്തൂർ, പുത്തൂർ എന്നീ അംശങ്ങൾ ഉൾപ്പെടുത്തി ഒതുക്കുങ്ങൽ പഞ്ചായത്ത് രൂപീകരിച്ചത്.
ആദ്യത്തെ പ്രസിഡന്റായിരുന്ന ചേക്കുട്ടി സാഹിബിന്റെ മരണശേഷം വൈസ് പ്രസിഡന്റായിരുന്ന കുരുണിയൻ കുഞ്ഞറമു, 1961 ആഗസ്റ്റ് 30-ൽ പഞ്ചായത്ത് പ്രസിഡന്റായി സ്ഥാനമേറ്റു.
മലപ്പുറം ജില്ലയുടെ ഏതാണ്ട് മധ്യഭാഗത്തായി സ്ഥിതിചെയ്യുന്ന പഞ്ചായത്താണ് ഒതുക്കുങ്ങൽ.
ഈ പഞ്ചായത്തിന്റെ ഭൂപ്രകൃതിയെ സമതലപ്രദേശം, ഉയർന്ന പ്രദേശം, ചെരിഞ്ഞ പ്രദേശം, പുഴ എന്നിങ്ങനെ പ്രധാനമായും നാലായി തരം തിരിക്കാം..
സ്വാതന്ത്ര്യത്തിനു മുമ്പ്, ബ്രിട്ടീഷ് രാജാവിന്റെ നേരിട്ടുള്ള ഭരണത്തിനു വിധേയമായിരുന്ന ഏറനാട്ടിലെ രണ്ട് അംശങ്ങളാണ് ഇന്നത്തെ ഒതുക്കുങ്ങൽ ഗ്രാമപഞ്ചായത്ത് ഉൾപ്പെടുന്ന മറ്റത്തൂരും, പുത്തൂരും.
രണ്ടംശങ്ങളിലുമുള്ള ഭൂരിഭാഗം ഭൂമിയുടെയും അവകാശം കൈയ്യാളിയിരുന്നത് അന്യപ്രദേശങ്ങളായ പൊൻമള അംശത്തിലെ ചണ്ണഴി ഇല്ലം, കരിപ്പോട്ട് മന, കോട്ടക്കൽ കോവിലകം, നമ്പൂതിരി കോവിലകം, കുറ്റിപ്പുറം, പണിക്കർ എന്നീ ജന്മികുടുംബങ്ങളും, പുത്തൂരംശത്തിലെ കോട്ടക്കൽ കോവിലകം, സാമൂതിരി കോവിലകം, ചെറുകുന്ന് ദേവസ്വം, ചേങ്ങോട്ടൂർ അംശത്തിലെ പുല്ലാനിക്കാട് മന എന്നീ ജന്മികളുമായിരുന്നു.
മറ്റത്തൂർ വലിയ ജുമാഅത്ത് പള്ളിക്ക് സുമാർ 500 വർഷത്തെ പഴക്കം കണക്കാക്കപ്പെടുന്നു.
പള്ളിനിൽക്കുന്ന സ്ഥലം മലപ്പുറത്തെ നാടുവാഴിയായിരുന്ന പാറനമ്പി നൽകിയതാണത്രെ.
അതുപോലെ കുന്നത്തെ പട്ടികജാതിക്കാരുടെ ക്ഷേത്രത്തിനു ഭൂമിനൽകിയതും പ്രസ്തുത നാടുവാഴിയാണ്.
ഇതുമായി ബന്ധപ്പെട്ട് പറഞ്ഞുകേൾക്കുന്ന ഒരു കഥയുണ്ട്.
പള്ളി നിൽക്കുന്ന സ്ഥലം അമ്പലത്തിനും, അമ്പലം നിൽക്കുന്ന സ്ഥലം പള്ളിക്കുമായിരുന്നു ആദ്യം നിശ്ചയിച്ച് നൽകിയിരുന്നത്.
ആയിടക്ക് പാറനമ്പി കുടുംബത്തിലാർക്കോ രോഗമുണ്ടായിയെന്നും, അത് ചികിത്സിച്ചുമാറ്റിയത് മറ്റത്തൂരിലെ മഠത്തിൽ കുടുംബാംഗമായ പാരമ്പര്യ മുസ്ളീം വൈദ്യനായിരുന്നുവെന്നും കേൾക്കുന്നു.
അദ്ദേഹത്തിന് എന്ത് പ്രതിഫലമാണ് വേണ്ടതെന്ന് ആരാഞ്ഞ നമ്പിയോട് പുഴയോരത്ത് പള്ളിക്ക് സ്ഥലം കിട്ടിയാൽ കൊള്ളാമെന്ന് വൈദ്യർ പറഞ്ഞു.
അങ്ങനെയാണ് പള്ളിക്കനുവദിച്ച സ്ഥലം അമ്പലത്തിനും അമ്പലത്തിനനുവദിച്ച സ്ഥലം പള്ളിക്കും പരസ്പരം കൈമാറ്റം ചെയ്യാൻ തീരുമാനിക്കുന്നത് എന്നാണ് കഥ.
ബ്രിട്ടീഷ് സാമ്രാജ്യത്തിന്റെ നേരിട്ടുള്ള ദുർഭരണത്തിനു വിധേയമായിരുന്ന ഒതുക്കുങ്ങൽ ഉൾപ്പെട്ട മറ്റത്തൂർ, പുത്തൂർ അംശങ്ങളിൽ വിദേശ മേൽക്കോയ്മക്കും കിരാതവാഴ്ചക്കുമെതിരെ സന്ധിയില്ലാ സമരം നയിച്ച വ്യക്തികളാണ് ഇവിടുത്തെ മുസ്ളീം സമൂഹം.
അവരെ ഒതുക്കുന്നതിനായി “മാപ്പിള ഔട്ട്റേജസ് ആക്ട്” പോലെയുള്ള ഭീകരനിയമങ്ങൾ ബ്രിട്ടീഷുകാർ നടപ്പിലാക്കിക്കൊണ്ട് ഈ പ്രദേശത്തെ ഞെരിച്ചമർത്തി.
അതിന്റെ ഭാഗമായി അക്കാലത്ത് മറ്റത്തൂർ എന്ന കുഗ്രാമത്തിലുണ്ടായിരുന്ന പോലീസ് ഔട്ട് പോസ്റ്റിന്റെ അവശിഷ്ടങ്ങൾ ഇന്നുമുണ്ട്.
1920-21 കാലത്ത് കൈപ്പറ്റ പ്രദേശത്ത് “ദൌലത്ത് സഭ” എന്ന പേരിൽ ഒരു സംഘം പ്രവർത്തിച്ചിരുന്നു.
ഇവരുടെ പ്രവർത്തനം ഭൂമികൈയേറ്റവും അക്രമവുമായി തീർന്നപ്പോൾ അതിൽനിന്ന് രക്ഷനേടാൻ ചില മാപ്പിളകർഷകർ തങ്ങളുടെ ഭൂമിയുടെ അവകാശം കുറ്റിപ്പുറം പണിക്കരെ ഏൽപ്പിച്ചു.
കൊല്ലത്തിൽ ഒരുകുല തേങ്ങ മാത്രമാണ് പണിക്കർ ജന്മം പിരിച്ചിരുന്നത്.
മാപ്പിള കർഷകർ തങ്ങളുടെ ഭൂമി കുറ്റിപ്പുറം പണിക്കരെ ഏൽപ്പിച്ചത് സുരക്ഷക്ക് വേണ്ടി പരസ്പരവിശ്വാസത്തിന്റെയും സൌഹാർദ്ദത്തിന്റെയും പേരിലാണ്.
സ്വാതന്ത്ര്യസമരത്തിന്റെ ഭാഗമായി നടന്ന പ്രസ്ഥാനങ്ങളിൽ ഭാഗഭാക്കാവുകയും കഷ്ടനഷ്ടങ്ങൾ അനുഭവിക്കേണ്ടി വരികയും ചെയ്ത പ്രദേശങ്ങളാണ് മറ്റത്തൂരും പുത്തൂരും.
1921-ലെ കലാപകാലത്ത് മറ്റത്തൂരിലെ കുറെ യുവാക്കളെ മലപ്രം തുക്കിടി സായിപ്പിന്റെ ഉത്തരവു പ്രകാരം കോടതിയിൽ ഹാജരാക്കുന്നതിനു കൊണ്ടുപോയി.
അക്കൂട്ടത്തിൽ പതിനെട്ടു വയസ്സു മാത്രമുള്ള ഇല്ലിക്കോട്ടിൽ അലവി എന്ന യുവാവ് പാതിരാത്രിയിൽ പാറാവുകാരന്റെ തോക്കും രണ്ട് സഞ്ചി തിരകളും തട്ടിയെടുത്ത് അതിസാഹസികമായി രക്ഷപ്പെട്ടത് ബ്രിട്ടീഷാധിപത്യത്തിനേറ്റ അടിയായിരുന്നു.
ആ സംഭവത്തോടെ  ബ്രിട്ടീഷ് പട്ടാളത്തിന്റെ കൊടിയ മർദ്ദനത്തിനും കൊള്ളിവെയ്പിനും ഈ പ്രദേശങ്ങൾ ഇരയായി.
ദേശീയപ്രസ്ഥാനത്തിന്റെ സന്ദേശവുമായി മുഹമ്മദ് അബ്ദുറഹിമാൻ സാഹിബ് ഈ പ്രദേശം സന്ദർശിക്കുക പതിവായിരുന്നു.
മഞ്ഞക്കണ്ടൻ അവറുമാസ്റ്റർ, വാഴയിൽ ഉമ്മിണിക്കടവത്ത് (കുഴിങ്ങര) മൊയ്തീൻ, കുരുണിയൻ ബാപ്പുട്ടി മുതലായവർ അദ്ദേഹത്തിന്റെ വിശ്വസ്ത അനുയായികളായിരുന്നു.
മറ്റത്തൂരിലെ മുനമ്പത്ത്, ഒരു ഏകാധ്യാപക പെൺപള്ളിക്കൂടം പ്രവർത്തിച്ചിരുന്നു.
1919 ആയപ്പോഴേക്കും അതിന്റെ പ്രവർത്തനം നിലച്ചതിനെത്തുടർന്ന് അതിലെ വിദ്യാർത്ഥികളെയും മറ്റത്തൂരങ്ങാടിയിലുണ്ടായിരുന്ന സ്കൂളിലെ വിദ്യാർത്ഥികളെയും ചേർത്ത് 1920-ൽ ആരംഭിച്ചതാണ് തെക്കുംമുറിയിലെ മറ്റത്തൂർ നോർത്ത് എ.എം.എൽ.പി.സ്കൂൾ.
1968-ലാണ് ഒതുക്കുങ്ങൽ പ്രദേശത്ത് ഒരു ഹൈസ്കൂൾ എന്ന സ്വപ്നം പൂവണിയുന്നത്.
പ്രസ്തുത ഹൈസ്കൂളടക്കം പല പ്രധാന സ്ഥാപനങ്ങളും സ്ഥിതി ചെയ്യുന്നത് കുരുണീയൻ മുഹമ്മദാജി എന്ന മഹാമനസ്കൻ സൌജന്യമായി നൽകിയ സ്ഥലത്താണ്.
1961-മുതൽ പ്രശസ്തമായ രീതിയിൽ പ്രവർത്തിച്ചുവരുന്ന അറബിക്കോളേജാണ്
ഒതുക്കുങ്ങൽ മഖ്ദുമാബാദ് തഇഹ്യാ ഉസ്സുന്ന.
ഒതുക്കുങ്ങൽ പഞ്ചായത്ത് ഒരു കാർഷികമേഖലയാണ്.
ഭൂരിഭാഗം കുടുംബങ്ങളും കൃഷിയെയും അതിനോടനുബന്ധിച്ച ജോലികളെയും ആശ്രയിച്ചാണ് കഴിയുന്നത്.
മറ്റത്തൂർ ചാലിപാടം, ആളായിപാടം, ചെറുകുന്ന് പാടം, പുത്തൂർ പാടം, ആട്ടീരി പാടം, അത്തിക്കോട് പാടം എന്നിവ ഈ പഞ്ചായത്തിലെ പ്രധാന വയലുകളാണ്.
1980 വരെ വയലായിരുന്ന എരണിപാടം ഇന്ന് തോട്ടമായി മാറിയിരിക്കുന്നു.
ഈ പ്രദേശത്തെ പ്രധാന കൃഷി നെല്ല്, തെങ്ങ്, കവുങ്ങ്, വെറ്റില, ഇഞ്ചി, മഞ്ഞൾ എന്നിവയാണ്.
വയലുകൾ തോട്ടമാക്കി മാറ്റി തെങ്ങ്, കവുങ്ങ് മുതലായവയുടെ കൃഷിക്കായി ഉപയോഗിക്കുന്ന പ്രവണതയാണ് ഇന്നു കാണുന്നത്.
നെൽകൃഷിക്ക് മുൻകാലങ്ങളിൽ നാടൻ വിത്തിനങ്ങളായ വെള്ളരി, ആര്യൻ, തെക്കൻ ചീര, കൂട്ടുമുണ്ടകൻ മുതലായവയായിരുന്നു ഉപയോഗിച്ചിരുന്നത്.
1960-കളിലെ രൂക്ഷമായ ഭക്ഷ്യക്ഷാമത്തെത്തുടർന്ന് അത്യുൽപാദന ശേഷിയുള്ള വിത്തിനങ്ങളും രാസവളങ്ങളും ഉപയോഗിക്കാൻ തുടങ്ങിയതോടെ കർഷകർക്ക് കീടനാശിനികളെ ആശ്രയിക്കേണ്ടി വന്നുതുടങ്ങി.
ഈ പഞ്ചായത്തിലൂടെ കടന്നു പോകുന്ന തിരൂർ മഞ്ചേരി റോഡല്ലാതെ മറ്റ് ഗതാഗത മാർഗ്ഗങ്ങളൊന്നും 1946 കാലഘട്ടത്തിൽ ഉണ്ടായിരുന്നില്ല.
പിന്നീട് 1955-നു ശേഷമാണ് അന്നത്തെ മറ്റത്തുർ പഞ്ചായത്തിലെ ആദ്യത്തെ റോഡായ ഒതുക്കുങ്ങൽ - മറ്റത്തൂർ റോഡ് രൂപം കൊണ്ടത്.
1950-കളുടെ ആരംഭത്തിൽ മദിരാശി മുഖ്യമന്ത്രിയായ കാമരാജ് നാടാർ ഒതുക്കുങ്ങൽ സന്ദർശിക്കുകയുണ്ടായി.
അന്ന് നൽകിയ നിവേദനത്തിന്റെ ഫലമായാണ് ഇന്ന് ഊരകം പഞ്ചായത്തിൽ പെട്ട കോട്ടുമല ഉൾപ്പെടുന്ന പ്രദേശം മറ്റത്തൂർ പഞ്ചായത്തായി മാറിയത്.
മറ്റത്തൂർ വലിയ ജുമാഅത്ത് പള്ളിക്ക് സുമാർ 500 വർഷത്തെ പഴക്കം കണക്കാക്കപ്പെടുന്നു .
അതുപോലെ കുന്നത്തെ പട്ടികജാതിക്കാരുടെ ക്ഷേത്രത്തിനു ഭൂമി നൽകിയതും പ്രസ്തുത നാടുവാഴിയായിരുന്നു.
ആയിടക്ക് പാറനമ്പി കുടുംബത്തിലാർക്കോ രോഗമുണ്ടായിയെന്നും അത് ചികിത്സിച്ചുമാറ്റിയത് മറ്റത്തൂരിലെ മഠത്തിൽ കുടുംബാംഗമായ പാരമ്പര്യ മുസ്ളീം വൈദ്യനായിരുന്നുവെന്നും കേൾക്കുന്നു.
കലയുടെയും കായികവിനോദങ്ങളുടെയും സാംസ്കാരിക സവിശേഷതകളുടേയും കാര്യത്തിൽ മറ്റത്തൂരംശവും പുത്തൂരംശവും പരസ്പരം വൈവിധ്യം പുലർത്തുന്നു.
മറ്റത്തൂരിലെ കൈപ്പറ്റ പണ്ടു മുതലേ പണ്ഡിത ശ്രേഷ്ഠന്മാർ ജീവിച്ചിരുന്ന പ്രദേശമാണ്.
മറ്റത്തൂർ മണൽപുറത്ത് പഴയകാലത്ത് പടാളിത്തല്ല് മത്സരം അരങ്ങേറിയിരുന്നു.
ഇവിടുത്തെ മറ്റൊരു വിനോദം കാളപ്പൂട്ട് - ഊർച്ച മത്സരങ്ങളാണ്.
മറ്റത്തൂർ, തെക്കുംമുറി, പുത്തൂർപാടം എന്നിവിടങ്ങളിൽ കാളപൂട്ടുമത്സരങ്ങളും മറ്റത്തൂർ, അത്തിക്കോട്, പുത്തൂർ എന്നിവിടങ്ങളിൽ ഊർച്ചമത്സരങ്ങളും നടന്നിരുന്നു.
മറ്റത്തൂരംശം മാപ്പിളകലയായ കോൽക്കളിക്ക് പ്രസിദ്ധമാണ്.
ചെറുകുന്ന് ആസ്ഥാനമായി പ്രവർത്തിച്ചിരുന്ന ചുടിമുട്ടുവേലയോടനുബന്ധിച്ച് നടക്കാറുണ്ടായിരുന്ന ചവിട്ടുകളി, ആശാരിസമൂഹത്തിന്റെ പരിചമുട്ട് എന്നിവ ഉത്സവങ്ങൾക്കും നേർച്ചകൾക്കും പതിവായി അവതരിപ്പിച്ചിരുന്ന നാടൻ കലകളാണ്.
മഹാനായ മാപ്പിള മഹാകവി മോയിൻകുട്ടി വൈദ്യരുടെ പ്രസിദ്ധമായ ബദർകിസ്സപ്പാട്ടിന്റെ എഡിറ്റിംഗ് നിർവ്വഹിച്ച കൂനാരി പെഴുന്തറ മുഹമ്മദ് മുസ്ള്യാർ ഈ പ്രദേശത്തുകാരനാണ്.
ഗ്രന്ഥകാരനും പണ്ഡിതശ്രേഷ്ഠനുമായിരുന്ന കൈപ്പറ്റ മമ്മുട്ടി മുസ്ള്യാർ, കൈപ്പറ്റ ബീരാൻ കുട്ടി മുസ്ള്യാർ തുടങ്ങിയവരും ഈ പ്രദേശം ജന്മം നൽകിയ പ്രഗല്ഭരായിരുന്നു.
വേനൽക്കാലം നേർച്ചകളുടെയും വേലകളുടെയും കാലമാണ്.
തോട്ടക്കോട് നേർച്ച, ബീമാമാന്റ നേർച്ച, ചേക്കത്തിൽ നേർച്ച എന്നിവ മറ്റത്തൂരംശത്തിലെ പ്രസിദ്ധ നേർച്ചകളാണ്.
നേർച്ചകളോടനുബന്ധിച്ച് പെട്ടിവരവുണ്ടാകും.
പെട്ടിവരവേൽപ്പിന് ഗജവീരന്മാരുടെ അകമ്പടിയുണ്ടാകും.
ബാന്റ് വാദ്യങ്ങളും, കോൽക്കളി, ദഫ്മുട്ട് തുടങ്ങിയ നാടൻകലാരൂപങ്ങളും, കരിമരുന്ന് പ്രയോഗങ്ങളും പെട്ടിവരവിനു കൊഴുപ്പേകും.
കുരുണിയപ്പറമ്പിലെ കുട്ടൻകോവിൽ ഉത്സവം, പുത്തൂർ പൂളക്കലെ കലങ്കരി ഉത്സവം, കണക്ക സമുദായത്തിന്റെ കുന്നത്തുവേല, അറിച്ചോളിലെ പറയരുടെ വേല, കുംഭാര സമുദായത്തിന്റെ മാരിയമ്മൻ കോവിൽ ഉത്സവം, ചെറുകുന്ന് ക്ഷേത്രത്തിലെ ശിവരാത്രി ഉത്സവം, ആട്ടീരിയിലെ കലങ്കരി ഉത്സവം, ചരൽക്കുന്നിലെ കലങ്കരി ഉത്സവം, മറ്റത്തൂരിലെ പെരുങ്കൊല്ലന്മാരുടെ തേർപൂജ എന്നിവയാണ് പഞ്ചായത്തിലെ പ്രധാന ഉത്സവങ്ങളായി വർഷങ്ങളായി ആചരിച്ചു വരുന്നത്.
അതിരുകൾ കിഴക്ക് - പൊൻമള പഞ്ചായത്തും, മലപ്പുറം മുനിസിപ്പാലിറ്റിയും പടിഞ്ഞാറ് – കോട്ടക്കൽ മുനിസിപ്പാലിറ്റി , പറപ്പൂർ , ഊരകം പഞ്ചായത്തുകൾ തെക്ക്‌ - കോട്ടക്കൽ മുനിസിപ്പാലിറ്റി, പൊൻമള പഞ്ചായത്തുകൾ വടക്ക് – ഊരകം പഞ്ചായത്തും, മലപ്പുറം മുനിസിപ്പാലിറ്റിയും വാർഡുകൾ കൈപ്പറ്റ പാറപ്പുറം പടിഞ്ഞാറേക്കര മറ്റത്തൂരങ്ങാടി മൂലപ്പറമ്പ് തൊടുകുത്ത് പറമ്പ് മുനമ്പത്ത് പാറക്കളം മീങ്കല്ല് നൊട്ടനാലക്കൽ ഒതുക്കുങ്ങൽ ടൗൺ ചെറുകുന്ന് മേലെകുളമ്പ് നെടുങ്ങോട്ടുകുളം വലിയപറമ്പ് ഉദിരാണി പുത്തൂർ കൊളത്തുപറമ്പ് പള്ളിപ്പുറം ആട്ടീരി കൊടവണ്ടൂർ കാച്ചടിപ്പാറ മുണ്ടോത്ത് പറമ്പ് സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് വേങ്ങര വിസ്തീര്ണ്ണം 17.28 ചതുരശ്ര കിലോമീറ്റർ ജനസംഖ്യ 29,037 പുരുഷന്മാർ 14,181 സ്ത്രീകൾ 14,856 ജനസാന്ദ്രത 1680 സ്ത്രീ : പുരുഷ അനുപാതം 1048 സാക്ഷരത 91% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/othukkungalpanchayat Archived 2013-11-30 at the Wayback Machine .
ഓളങ്ങൾ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Olangal_(film)
ബാലു മഹേന്ദ്ര സംവിധാനം ചെയ്ത് 1982ൽ പുറത്തിറങ്ങിയ ഒരു  മലയാള ചലച്ചിത്രമാണ് ഓളങ്ങൾ .
1980 ലെ എറിക് സെഗൽ എഴുതിയ മാൻ, വുമൺ ആൻഡ് ചൈൽഡ് എന്ന നോവലിൽ നിന്ന് പ്രചോദനം ഉൾക്കൊണ്ടാണ് ചിത്രത്തിൻറെ ഇതിവൃത്തം.
ഒ എൻ വി യുടെ വരികൾക്ക് ഇളയരാജ ഈണം നൽകിയ മൂന്ന് പ്രശസ്ത ഗാനങ്ങൾ ഈ ചിത്രത്തിൽ ഉണ്ട്.
[[ പ്ലോട്ട്
അവരുടെ ഏക മകളോടൊപ്പം താമസിക്കുന്ന രവിയും രാധയും സന്തോഷത്തോടെ ജീവിക്കുന്നു.
അവരുടെ സ്വസ്ഥത തകർത്തുകൊണ്ടു ഫാദർ ജോൺ നഗരത്തിലെത്തുന്നു.
രാധയുമായുള്ള വിവാഹത്തിന് മുമ്പ് റീത്തയുമായുള്ള ബന്ധത്തിൽ നിന്ന് രവിക്ക് ജനിച്ച്  മകൻ രാജുവുമായിആണ് ഫാദർ വരുന്നത്.
ഫാദർ ജോൺ കുട്ടിയെ വിദേശത്തേക്ക് കൊണ്ടുപോകുന്നതിന് മുമ്പ് ഒരു മാസം  ആ കുട്ടിയെ കൂടെ നിർത്തേണ്ടതുണ്ട്.
മരിച്ചുപോയ ഒരു സുഹൃത്തായ ജോർജിന്റെ മകനായി രവി രാജുവിനെ ഭാര്യയ്ക്ക് പരിചയപ്പെടുത്തുന്നു.
അവർ ആൺകുട്ടിയെ അവരോടൊപ്പം സൂക്ഷിക്കാൻ സന്തോഷത്തോടെ സമ്മതിക്കുകയും ചെയ്യുന്നു.
എന്നാൽ 'മരിച്ച സുഹൃത്ത്' അവരുടെ വീട് സന്ദർശിക്കുമ്പോഴാണ് സത്യം പുറത്തുവരുന്നത്.
രവിയും രാധയും തമ്മിലുള്ള ആറ് വർഷത്തെ വിവാഹം തകർന്നു.
താരം വേഷം 1 പൂർണ്ണിമ ജയറാം രാധ 2 അംബിക റീത്ത 3 [അമൊൽ പാലെക്കർ[]] രവി 4 അഞ്ജു രാജു മോൻ 5 അടൂർ ഭാസി ഫാദർ ജോൺ സക്കറിയ 6 ജഗതി ശ്രീകുമാർ ജോർജ്ജ് 7 പി ആർ മേനോൻ റീത്തയുടെ അപ്പാപ്പൻ 8 ടി ആർ ഓമന രാധയുടെ അമ്മ 9 ജെ എ ആർ ആനന്ദ് കപ്യാർ 10 ശാരദ പ്രീത ലക്ഷ്മി 11 പീറ്റർ 12 അരവിന്ദൻ ഗാനങ്ങൾ വരികൾ: ഒ.എൻ.വി. കുറുപ്പ് ഈണം: ഇളയരാജ നമ്പർ.
പാട്ട് പാട്ടുകാർ രാഗം 1 തുമ്പി വാ തുമ്പക്കുടത്തിൻ എസ്. ജാനകി കാപ്പി 2 വേഴാമ്പൽ കേഴും വേനൽക്കുടീരം കെ ജെ യേശുദാസ് |, എസ്. ജാനകി | 3 കുളിരാടുന്നു മാനത്ത് യേശുദാസ് | ,കോറസ്‌ 	|
"തുമ്പി വാ" എന്ന ഗാനം പുറത്തിറങ്ങിയപ്പോൾ തന്നെ വലിയ ജനപ്രീതി നേടി.
തെലുങ്ക്, തമിഴ്, ഹിന്ദി സിനിമകളിൽ ഇളയരാജ ഈ രാഗം വീണ്ടും ഉപയോഗിച്ചു.
ബാലു മഹേന്ദ്രയുടെ 1986 ലെ തെലുങ്ക് ചിത്രമായ നിരീക്ഷണയിൽ "ആകാശം ഈനാറ്റിഡോ" എന്ന പേരിലും തമിഴിൽ രണ്ടുതവണ ഈ ഗാനം വീണ്ടും ഉപയോഗിച്ചു, ആദ്യം 1982 ലെ i id="mwMw" /i "സംഘത്തിൽ പാടത" എന്ന പേരിനും അടുത്തത് കണ്ണേ കലൈമാനെ എന്ന ചിത്രത്തിൽ "നീർവേഴ്ചി തീ മുട്ടത്തേ" എന്ന പേരിലുമായിരുന്നു.
ബാലു മഹേന്ദ്രയ്ക്ക് ഈ രാഗം വളരെ ഇഷ്ടപ്പെട്ടതിനാൽ 1996 ൽ പുറത്തിറങ്ങിയ തന്റെ ഹിന്ദി ചിത്രമായ ഔർ ഏക് പ്രേം കഹാനി എന്ന ചിത്രത്തിലെ "തിങ്കളാഴ്ച തോ ഉത് കർ" എന്ന ഗാനത്തിൽ ഈ രാഗം വീണ്ടും പാടണമെന്ന് അദ്ദേഹം നിർബന്ധിച്ചു.
2009-ലെ ഹിന്ദി ചിത്രമായ പാ-യിലും ഇത് "ഗം സം ഗം" എന്ന പേരിൽ ഉപയോഗിച്ചിരുന്നു.